
Iepirkuma komisijas 2024.gada 7.februāra sēdē
sagatavotās atbildes uz ieinteresēto piegādātāju uzdotajiem jautājumiem
par atklāta konkursa “Vieglo automašīnu iegāde”, 
identifikācijas Nr. SIA RNP 2023/47 (turpmāk – Iepirkums), 
nolikumu

	Atbilde

	1. Lūdzam sniegt papildu skaidrojumu par līguma maksā iekļaujamajām izmaksām, jo iepirkuma nolikumā un līguma projektā ir atšķirīga terminoloģija un nav nepārprotami skaidrs Pasūtītāja nodoms par to, kādas izmaksas ir jāiekļauj, un kādas izmaksas segs Pasūtītājs.
Norādām, ka transportlīdzekļu uzturēšanas izmaksas iedalās trīs kategorijās:
1. Plānotās tehniskās apkopes - ražotāja noteiktie veicamie darbi un rezerves daļu nomaiņa saskaņā ar ražotāja nosacījumiem. 
2. Normāla nolietojuma remontdarbi un rezerves daļu nomaiņa - visas tās izmaksas, kas nav attiecināmas uz plānotajām tehniskajām apkopēm, piemēram, bremžu uzlikas, diski, ritošās daļas remonta izmaksas, bremžu šķidrumi, amortizācija, u.tml.
3. Garantijas remontdarbi - tādu rezerves daļu, remontdarbu un tehnisko defektu novēršanas izmaksas, kuras tiek veiktas saskaņā ar ražotāja garantijas noteikumiem un nav attiecināmas uz normāla nolietojuma vai plānoto tehnisko apkopju izmaksām.

Ņemot vērā iepriekš minēto, lūdzam sniegt skaidrojumu, kuras no šīm minētajām pozīcijām saskaņā ar Līguma projekta 7.4. un Nolikuma 4.7.3. punktiem Pārdevējam ir jāiekļauj piedāvātajā līgumcenā.
	Iepirkuma komisija skaidro, ka vieglo automašīnu cenā, saskaņā ar Iepirkuma Nolikuma 4.pielikuma “Līguma projekts” 7.4. punktā un Iepirkuma nolikuma 4.7.3. punktā minēto, Pretendentam ir jāiekļauj:
· Plānotās tehniskās apkopes - ražotāja noteiktie veicamie darbi un rezerves daļu nomaiņa saskaņā ar ražotāja nosacījumiem;
· Garantijas remontdarbi - tādu rezerves daļu, remontdarbu un tehnisko defektu novēršanas izmaksas, kuras tiek veiktas saskaņā ar ražotāja garantijas noteikumiem un nav attiecināmas uz normāla nolietojuma vai plānoto tehnisko apkopju izmaksām.


	2. iepirkuma priekšmeta 5.daļas tehniskās specifikācijas prasībās ir jautāts: Akumulatora kapacitāte (kWh) ne mazāk par 75 kWh. Vai automobilim kuram akumulatora kapacitāte ir 70 kWh, bet pārējās tehniskās prasības pārsniedz, ir labākas kā prasīts, vai šāds piedāvājums tiks atzīts par neatbilstošu prasībām?  

	Iepirkuma komisija skaidro, ka
Pretendenta piedāvātajām automašīnām ir jāatbilst visām Iepirkuma 6.pielikumā “Tehniskā specifikācija – tehniskais piedāvājums” attiecīgajā daļā izvirzītajām prasībām. Ja automašīna neatbilsts kādai no izvirzītajām prasībā, tad piedāvājums saskaņā ar Iepirkuma 5.4.1.apakšpunktu tiks noraidīts. 

